Erwin Erne
Erwin Erne (hiljem ka Frank Erne; 8. jaanuar 1875 Zürich – 17. september 1954 New York) oli Šveitsi poksija. Ta oli 7-aastane, kui ta pere emigreerus USA-sse ning ta elas hiljem Buffalos ja New Yorgis. Erne poksis novembrist 1891 kuni veebruarini 1908 elukutselisena. Ta osales kokku 54 kohtumisel ning võitis neist 31 (neist 14 nokaudiga), kaotas 6 (neist 4 nokaudiga) ja viigistas 16 kohtumist. Ta on olnud elukutseliste erinevate kaalukategooriate maailmameister aastatel 1896–1897 ja 1899–1902.